als_Latn dik_Latn sag_Latn
Personazhet shqiptare që guxuan! Të jesh prind i një fëmije që nuk ka gjakun tënd…
Birësimi është një proces shumë human në vetvete. Kohët e fundit, për shumë çifte, që për arsye të ndryshme, nuk munden të kenë një fëmijë biologjik, birësimi është një nga zgjidhjet më të mira. Por edhe pse në vetvete ky është një gjest fisnik, në shoqërinë e ndrydhur dhe paragjykuese shqiptare nuk është shumë e lehtë që të vendosësh për të birësuar, sidomos kur këtë e bëjnë personazhe publike që menjëherë fitojnë vëmendjen e të gjithëve dhe nuk mund ta mbajnë të fshehur kurrsesi këtë vendim, që në fakt për një familje është një vendim intim dhe shumë personal.
Megjithatë, mes paragjykimesh, fjalësh të thëna ndër dhëmbë nga njerëzit, por edhe pikëpyetjesh që ngrihen para dhe pas këtij vendimi, ka nga ato personazhe shqiptare që kanë provuar dhe madje kanë dhënë një shembull fisnik për të gjithë, duke gëzuar familjet e tyre me një fëmijë të adoptuar.
ARBEN RISTANI
Deputeti i Partisë Demokratike, Arben Ristani, është baba i një vajze dhe një djali. Me martesën e parë, ai u bë baba i një vajze që sot është mbi 20 vjeç, ndërkohë që në martesën e dytë ai vendosi që me bashkëshorten tij aktuale të adoptonin një vogëlush. Lajmin e pranoi që prej fillimit në “Panorama Plus”, ku deputeti tha se Tomas ka zbukuruar shtëpinë dhe ai është shumë i lumtur për zgjedhjen që ka bërë, zgjedhje që e ka quajtur tërësisht natyrale.
FJODORA FJORA
Një lajm që bëri shumë bujë në media ishte birësimi i një fëmije nga moderatorja Fjodora Fjora. Ajo madje doli në kopertinën e revistës “Living” duke treguar të gjitha ndjesitë që merr si një nënë, edhe pse një nënë beqare. Në fakt, zgjedhja e Fjodorës për të birësuar një fëmijë dhe për të qenë nënë beqare ka thyer mjaft tabu në shoqërinë shqiptare dhe një sërë figurash publike, por edhe njerëz të zakonshëm, e kanë mbështetur shumë në këtë zgjedhje të sajën.
BESNIK MUSTAFAJ
Një rast shumë i veçantë është edhe ai i një prej politikanëve të njohur, Besnik Mustafaj. Ai dhe bashkëshortja e tij, Donika, kanë pasur gjithmonë dëshirë që të kenë edhe një vajzë, duke qenë se në shtëpinë e tyre ka pasur vetëm djem. Çifti ka vendosur të birësojë një vajzë për t’ua gjallëruar shtëpinë dhe për ta njohur veten në një tjetër dimension teksa janë prindër të një vajze.
VERA LAÇI
Historia e këngëtares popullore, Vera Laçi, është komentuar dhe shpërndarë shumë në rrjete sociale. Përpara disa vitesh tragjikisht ajo humbi djalin e saj biologjik dhe pikërisht në studion e Rudina Magjistarit tregoi se ka rigjetur motivin e jetës te birësimi i një vajze me emrin Dea.
als_Latn als_Latn als_Latn ayr_Latn als_Latn kea_Latn als_Latn als_Latn als_Latn fao_Latn als_Latn